السلام عليكم ورحمة الله وبركاته. من المغالطات العقلية اللي ناس كتير جدا بيقعوا فريسة لها زي ما هنبين كمان شوية مغالطة بيسموها او او مغالطة التكلفة باثر رجعي او التكلفة الغارقة. يعني ايه
يعني لما تيجي تاخد قرار في حياتك قرار مستقبلي يبقى انت واقع تحت تأثير التكلفة الماضية آآ اللي انا بقوله ده يا جماعة دي مغالطة بيقع فيها دول. يعني آآ انجلترا والحكومة الفرنسية
خسروا ملايين بسبب المغالطة دي بس مش وقت نحكي قصة في قصة كده في صفقة يعني فشلت آآ بين الحكومتين يعني مشروع مشترك بس مش وقته خلينا في حياتنا اليومية ازاي ده بيحصل
مسلا واحدة جوزها مطلع عينها وآآ خلاص وصلوا لنقطة خلي بالكم يا جماعة كل حاجة هقولها او كل مثال هقوله ممكن يبقى فيه تفاصيل تانية تخلي القرار يعكس. انما انا بتكلم ان لو
لو دماغك او دماغك بيفكر بالشكل ده فانت غلطان فتيجي عاوزة تاخد قرار الانفصال او او العكس واحد مش عارف يعيش مع مراته عايز ياخد قرار الانفصال فيلاقي دماغه رايحة في حتة او هي دماغها رايحة في حتة
يعني عشر سنين من حياتي يعدوا كده فتبتدي تفكر في التكلفة بتاعة الزواج ده اللي هو اصلا زواج هي هي مقيمة الزواج ده انه زواج فاشل. وان الاستمرار فيه يعني خسارة زيادة
لكن هي حسابها ايه؟ او هو حسابه ايه؟ ان ده انا بقى لي خمس سنين متجوز فيبتدي يفكر في الخمس سنين اللي فاتوا فيمنعه انه ياخد القرار اللي هو شايفه صح اللي هو الانفصال
دلوقتي. طيب القرار ده لما اخده ايه اللي هيحصل هبقى انا رجعت الخمس سنين لأ ما رجعتهمش. هم الخمس سنين فاتوا بس هابقى خسرت غيرهم التفكير ده تفكير خاطئ انا بكرر تاني
ممكن حيثيات تانية تخليني اخد القرار ده اني استمر عشان حاجات تانية عشان في اولاد يمكن في فرصة للاصلاح انا ما ليش بده كله. انا بقول لك لو دماغك او دماغي
بتفكر بالشكل ده فانت او انت واقعة تحت التأثير ده اللي هو بفكر في اللي انا انفقته قبل كده فما ينفعش دلوقتي اتراجع حضرتك دخلت تجارة والتجارة دي قعدت تصرف عليها عشر تلاف في عشرين الف في نص مليون في مليون والتجارة عمالة تخسر
فلو حضرتك وصلت لنقطة ان انت القرار او دماغك واقعة تحت تأثير ما هو ما ينفعش كل الفلوس اللي انا صرفتها دي وفي الاخر اتراجع. اعرف انك واقع تحت تأثير السانكوست فرسي
او تاني ممكن يكون القرار صح ان اه فيه بدائل وده اللي انا بقى ايه عاوز ادخل فيه عشان ما هو ايه التفكير الصح؟ التفكير الصح انك تبص للبدائل دلوقتي
وتنسى خالص التكلفة الماضية يعني انا دلوقتي قدامي كان بديل ممكن امشي فيه واحد اتنين تلاتة اربعة واقعد اقيم البدائل اللي قدامي دلوقتي. وكل بديل هيوديني لفين لو مشيت فيه
وانسى التكلفة اللي فاتت ما تحطهاش اصلا في حساباتك وانت بتحسب خطوة لها تأثير على اللي جاي. واضح حتى في الشرع يعني في الشرع ممكن الواحد يعمل ايه بيقول والله انا عاوز اطلب العلم
فيبتدي يطلب العلم فيلاقي نفسه مش ماشي فيه. بعد سنة اتنين تلاتة يقول لي يعني انا كل اللي فات برمي لأ ده انا هفضل مكمل مع انه لو ساب طلب العلم لان هو مسلا زهنه ما هواش زهن آآ طالب علم
ويصرف وقته لحاجة تانية تأتيه آآ تأتي يعني او تعود عليه بالثواب اكبر كان ممكن يبقى وحتى العلماء قالوا ده يعني آآ حتى الناظم قال ايه؟ ومن يكن في ذهنه بلادا فليصرف الوقت الى العبادة. ما تروحش لطلب العلم خالص
واضح؟ او واحد يقول انا هحفظ القرآن. فيبتدي حفظ القرآن فيلاقي بعد سنة اتنين تلاتة محصلة حفزه ضعيفة جدا جدا الوقت ده لو كان انفقه في حاجة تانية فيها فهم مش حفظ كان ممكن حصل اكتر وكان نفع نفسه والامة اكتر
لكن هو يقعد يقول ايه ؟ يعني انا ضيعت تلات سنين من عمري وسبحان الله يا جماعة ومعنى بقى جميل جدا لو فكرنا فيه حتى في الشرع معنى ان ما فيش حاجة ضاعت
معنى وان سعيه سوف يرى معنى جميل ان سعيك التلات سنين دول حتى لو ما حفزتش حتى لو ما عرفتش طلب علم وان سعيه سوف يرى ثم يجزاه الجزاء الاوفى
جميل لكن انا بكلم بقى علي الهمة دلوقتي اللي هو عاوز يرى اثرا لفعله في الدنيا وكمان عاوز اكبر حاجة تجيب له ثواب في الاخرة فلقى في ذهنه بلاده اقف خلاص ما تفكرش في اللي فات. ما تقولش انا بقى لي اربع سنين باطلب علم ما ينفعش دلوقتي ارجع
لقيت نفسك بعد اربع سنين مش عارف تحفظ وذهنك مش مش ذهن اللي بيحفظ خلاص انقل يمكن يكون انت ربنا سبحانه وتعالى ميسر لك حتة تانية. وكل ميسر لما خلق له
فيبقى سواء في دنيا سواء في اخرة اعمال دنيا اعمال اخرة لقيت زهنك رايح لحتة انا بفكر في اللي ضيعته سواء فلوس وقت آآ مجهود بفكر في اللي انا انفقته فما ينفعش اخسره فهكمل وانا شايف اني خسران
انت وقع تحت تأثير فرسي او او في قصف فرسي اقف فكر في البدائل وكل بديل هيوديك لفين وابني قرارك على ده. والسلام عليكم ورحمة